CELEX: 32014D0389
Language: ro
Date: 2014-06-23 00:00:00
Title: 2014/389/UE: Decizia de punere în aplicare a Comisiei din 23 iunie 2014 privind emisiile istorice suplimentare din aviație și certificatele suplimentare acordate sectorului aviației pentru a se ține seama de aderarea Croației la Uniunea Europeană  Text cu relevanță pentru SEE

24.6.2014   
            
            
               RO
            
            
               Jurnalul Oficial al Uniunii Europene
            
            
               L 183/135
            
         DECIZIA DE PUNERE ÎN APLICARE A COMISIEI
   din 23 iunie 2014
   privind emisiile istorice suplimentare din aviație și certificatele suplimentare acordate sectorului aviației pentru a se ține seama de aderarea Croației la Uniunea Europeană
   (Text cu relevanță pentru SEE)
   
      (2014/389/UE)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   Având în vedere Actul de aderare a Croației (1), în special secțiunea 10 punctul I subpunctul 1 litera (a) din anexa V la acesta,
   întrucât:
   
               (1)
            
            
               Secțiunea 10 punctul I subpunctul 1 litera (a) punctul (i) din anexa V la Actul de aderare a Croației privind includerea tuturor zborurilor dintre cele două aerodromuri situate pe teritoriul Croației și a tuturor zborurilor dintre un aerodrom situat pe teritoriul Croației și un aerodrom situat într-un stat din afara SEE (denumite în continuare „activități suplimentare de aviație”) stabilește că, prin derogare de la articolul 3c alineatul (2) din Directiva 2003/87/CE a Parlamentului European și a Consiliului (2), perioada menționată la articolul 13 alineatul (1) din directiva în cauză și care începe la 1 ianuarie 2013 se aplică de la 1 ianuarie 2014 pentru activitățile suplimentare de aviație.
            
         
               (2)
            
            
               În temeiul secțiunii 10 punctul I subpunctul 1 litera (a) punctul (ii) din anexa V la Actul de aderare a Croației, prin derogare de la articolul 3c alineatul (4) din Directiva 2003/87/CE, Comisia decide, în urma procedurii menționate în cadrul aceleiași dispoziții, cu privire la emisiile istorice din aviație pentru activitățile suplimentare de aviație în termen de șase luni de la data aderării.
            
         
               (3)
            
            
               Cantitatea totală de cote care urmează să fie alocată operatorilor de aeronave este definită ca procent din emisiile istorice din aviație. Articolul 3 litera (s) din Directiva 2003/87/CE definește emisiile istorice din aviație ca fiind media emisiilor anuale din anii calendaristici 2004, 2005 și 2006, provenite de la aeronavele care efectuează o activitate de aviație menționată în anexa I la directiva în cauză. Conform articolului 3c alineatul (2) din directiva în cauză, cantitatea totală de cote care urmează să fie alocată operatorilor de aeronave ar trebui calculată pe baza acestei medii istorice.
            
         
               (4)
            
            
               Comisia a primit asistență din partea EUROCONTROL, în conformitate cu articolul 18b din Directiva 2003/87/CE, la calcularea emisiilor istorice din aviație pentru activitățile suplimentare de aviație. Datele complete privind traficul aerian din bazele de date ale EUROCONTROL, furnizate de Biroul central pentru tarife de rută și de Unitatea centrală de management al fluxurilor de trafic aerian, au fost considerate ca fiind cele mai fiabile date disponibile pentru calcularea emisiilor istorice. Datele respective furnizează lungimea efectivă a rutei pentru fiecare zbor în parte. Emisiile sau calculat apoi pentru fiecare zbor în parte, utilizându-se metodologia de reducere a efectelor negative ale transportului aerian (Abatement of Nuisances Caused by Air Transport 3) și metodologia de calculare a emisiilor prin echivalare selectivă (Calculation of Emissions by Selective Equivalence). Abordarea respectivă de calculare a emisiilor istorice a fost îmbunătățită și mai mult prin utilizarea de informații privind consumul efectiv de combustibil, furnizate voluntar de un număr reprezentativ de operatori de aeronave pentru validarea rezultatelor.
            
         
               (5)
            
            
               S-a considerat că, în anul calendaristic 2004, emisiile anuale ale activităților suplimentare de aviație provenind de la aeronave care efectuau o activitate de aviație menționată în anexa I la Directiva 2003/87/CE au fost de 114 024 de tone de CO2. S-a considerat că, în anul calendaristic 2005, emisiile anuale provenind de la astfel de aeronave au fost de 126 827 de tone de CO2 și că, în anul calendaristic 2006, emisiile anuale provenind de la astfel de aeronave au fost de 127 120 de tone de CO2. Emisiile istorice din aviație sunt de 122 657 de tone de CO2.
            
         
               (6)
            
            
               În temeiul secțiunii 10 punctul I subpunctul 1 litera (a) punctul (viii) din anexa V la Actul de aderare a Croației, prin derogare de la articolul 3e alineatul (3) litera (d) din Directiva 2003/87/CE, pentru activitățile suplimentare de aviație, numărul de certificate de emisii care trebuie alocate cu titlu gratuit se calculează înmulțind indicatorul prevăzut la articolul 3e alineatul (3) litera (e) cu suma datelor tonă-kilometru incluse în cererile prezentate Comisiei în conformitate cu secțiunea 10 punctul I subpunctul 1 litera (a) punctul (vi) din anexa V la Actul de aderare a Croației.
            
         
               (7)
            
            
               Comisia a analizat cererile privind activitățile suplimentare de aviație înaintate de Croația în conformitate cu secțiunea 10 punctul I subpunctul 1 litera (a) punctul (vi) din anexa V la Actul de aderare a Croației și calculele privind emisiile istorice din sectorul aviației pentru activitățile suplimentare de aviație furnizate de EUROCONTROL și concluzionează că indicatorului menționat la articolul 3e alineatul (3) litera (e) din Directiva 2003/87/CE nu ar trebui să i se aplice un factor de corecție uniform, astfel cum se prevede în secțiunea 10 punctul I subpunctul 1 litera (a) punctul (viii) din anexa V la Actul de aderare a Croației.
            
         
               (8)
            
            
               În temeiul secțiunii 10 punctul I subpunctul 1 litera (a) punctul (iii) din anexa V la Actul de aderare a Croației, prin derogare de la articolul 3d alineatul (2) din Directiva 2003/87/CE, începând cu 1 ianuarie 2014, procentul de certificate de emisii care urmează să fie licitate pentru activitățile suplimentare de aviație este proporțional cu certificatele rămase după calcularea numărului de certificate care trebuie alocate cu titlu gratuit în temeiul articolului 3e alineatul (3) litera (d) din directiva în cauză și a numărului de certificate de emisii care trebuie incluse în rezerva specială menționată la articolul 3f din directiva în cauză.
            
         
               (9)
            
            
               Măsurile prevăzute în prezenta decizie au fost analizate în cadrul Comitetului privind schimbările climatice,
            
         ADOPTĂ PREZENTA DECIZIE:
   Articolul 1
   Emisiile istorice suplimentare din aviație pentru activitățile suplimentare de aviație sunt de 122 657 de tone de CO2.
   Articolul 2
   Numărul total de certificate de emisii, la nivelul întregii Uniuni, pentru activitățile suplimentare de aviație aferente fiecărui an din perioada 1 ianuarie 2014-31 decembrie 2020 este de 116 524.
   Articolul 3
   Calculele privind numărul de certificate de emisii care se alocă pentru activitățile suplimentare de aviație în conformitate cu indicatorul menționat la articolul 3e alineatul (3) litera (e) din Directiva 2003/87/CE se rotunjește la valoarea cotei imediat inferioare.
   Articolul 4
   Numărul total de certificate de emisii, la nivelul întregii Uniuni, care se alocă cu titlu gratuit pentru activitățile suplimentare de aviație aferente fiecărui an din perioada 1 ianuarie 2014-31 decembrie 2020 este de 41 584.
   Articolul 5
   Numărul total de certificate suplimentare de emisii, la nivelul întregii Uniunii, care se includ în rezerva specială este de 3 495.
   Articolul 6
   Numărul de certificate suplimentare de emisii, la nivelul întregii Uniuni, care se licitează pentru fiecare an din perioada 1 ianuarie 2014-31 decembrie 2020 este de 71 445.
   Articolul 7
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   
      Adoptată la Bruxelles, 23 iunie 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 112, 24.4.2012, p. 6.
   
      (2)  Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a Consiliului (JO L 275, 25.10.2003, p. 32).